110. ΝΟΜΟΣ υπ’ αριθ. 1598 της 31 Μαΐου/6 Ιουν. 1986 (ΦΕΚ Α 73) (Διόρθ. Σφαλμ. στο ΦΕΚ Α΄ 76/13 Ιουν.  1986). Ρύθμιση μισθώσεων κατοικιών και άλλες διατάξεις. Άρθρ.1-2.(Καταργήθηκαν από την παρ. 1 άρθρ. 10 Νόμ. 1703/25-27 Μαΐου 1987 (ΦΕΚ Α΄ 78) (κατωτ. αριθ. 113), με την επιφύλαξη όμως της παρ. 4 του άρθρ. 6 του ίδιου άνω Νόμου). Άρθρ.3.-1-7.(Καταργήθηκαν από την παρ. 1 άρθρ. 10 Νόμ. 1703/25-27 Μαΐου 1987 (ΦΕΚ Α΄ 78) (κατωτ. αριθ. 113), με την επιφύλαξη όμως της παρ. 4 του άρθρ. 6 του ίδιου άνω Νόμου). 8.ΟΙ Νόμ. 1236/1982 (ΦΕΚ 27), 1467/1984 (ΦΕΚ 109) και 1570/1985 (ΦΕΚ 192) καταργούνται. Άρθρ.4.-Μισθώσεις που υπάγονται στις διατάξεις του Νόμ. 813/1978 «περί εμπορικών και ετέρων κατηγοριών μισθώσεων» και λήγουν σύμφωνα με τη σύμβαση ή το νόμο μέχρι και 31.12.1987 παρατείνονται αυτοδικαίως μέχρι την ημερομηνία αυτή. Άρθρ.5.-Επιτρέπεται στο Ταμείο Ασφαλίσεως Προσωπικού της ΕΛΛΗΝΙΚΗΣ ΤΡΑΠΕΖΑΣ ΒΙΟΜΗΧΑΝΙΚΗΣ ΑΝΑΠΤΥΞΕΩΣ (Τ.Α.Π.Ε.Τ.Β.Α.) και στην ΕΛΛΗΝΙΚΗ ΤΡΑΠΕΖΑ ΒΙΟΜΗΧΑΝΙΚΗΣ ΑΝΑΠΤΥΞΕΩΣ (Ε.Τ.Β. Α.Α.Ε.), μετά από απόφαση των διοικητικών συμβουλίων αυτών και έγκριση του Υπουργού Υγείας, Πρόνοιας, και Κοινωνικών Ασφαλίσεων, να συνομολογήσουν σύμβαση για την κατασκευή από την Ε.Τ.Β.Α.Α.Ε., σύμφωνα με τις ισχύουσες γι’ αυτή διατάξεις και με δαπάνες που θα τη βαρύνουν εξ ολοκλήρου , πολυόροφου κτιρίου στο ιδιόκτητο οικόπεδο του Τ.Α.Π.Ε.Τ.Β.Α. στη Λ. Συγγρού 81, με το σύστημα της αντιπαροχής και εξ αδιαιρέτου συνιδιοκτησίας κατ’ ισομοιρία, συνολικής τουλάχιστο επιφάνειας ορόφων 9.500 μ2 με σκοπό την εγκατάσταση σ’ αυτό των Υπηρεσιών της Ε.Τ.Β.Α.Α.Ε. και με μακροχρόνια μίσθωση του μεριδίου του Τ.Α.Π.Ε.Τ.Β.Α. στην Ε.Τ.Β.Α. κατά παρέκκλιση των κείμενων διατάξεων που διέπουν τη λειτουργία και εποπτεία του Τ.Α.Π.Ε.Τ.Β.Α. Άρθρ.6.-Ο νόμος αυτός αρχίζει να ισχύει από την 1η Φεβρ. 1986. 